दिल्ली और जिला क्रिकेट संघ का अध्यक्ष रहते भ्रष्टाचार पर परदा डालने के आम आदमी पार्टी, कांग्रेस और भाजपा सांसद कीर्ति आजाद द्वारा लगाए गए आरोपों का सामना कर रहे जेटली पर यह ताजा हमला है। गिल ने ये आरोप डीडीसीए में कथित अनियमितताओं की जांच के लिए एक आयोग के गठन का प्रस्ताव दिल्ली विधानसभा से मंगलवार को पास किए जाने के बाद लगाए हैं। आइएचएफ सचिव अशोक माथुर ने कहा कि गिल ने दिल्ली के मुख्यमंत्री को पत्र लिखकर हाकी इंडिया में जेटली के हितों के टकराव की जांच करने को कहा है। हाकी इंडिया दिल्ली रजिस्ट्रार आफ सोसायटीज के तहत रजिस्टर्ड है लिहाजा दिल्ली सरकार को मामले की जांच का अधिकार है। इससे पहले जेटली ने डीडीसीए मामले में उनके खिलाफ बयानबाजी करने वाले केजरीवाल समेत छह व्यक्तियों के खिलाफ मानहानि का मुकदमा दायर किया था। उसमें हालांकि भाजपा निलंबित सांसद कीर्ति आजाद का नाम नहीं था।